b'\n_START_ARTICLE_\nJuhani Ruohonen\n_START_PARAGRAPH_\nJuhani Ruohonen (s. 24. lokakuuta 1947 Tampere) on suomalainen j\xc3\xa4\xc3\xa4kiekkoilija. H\xc3\xa4n pelasi SM-sarjassa ja SM-liigassa vuosina 1965\xe2\x80\x931980 ja voitti yhden Suomen-mestaruuden._NEWLINE_Ruohonen edusti koko p\xc3\xa4\xc3\xa4sarjauransa ajan Tampereen Koo-Vee:ta. H\xc3\xa4n pelasi SM-sarjassa ja SM-liigan runkosarjassa yhteens\xc3\xa4 393 ottelua, joissa h\xc3\xa4nen tehopisteens\xc3\xa4 olivat 35\xc2\xa0+\xc2\xa035\xc2\xa0=\xc2\xa070 ja j\xc3\xa4\xc3\xa4hym\xc3\xa4\xc3\xa4r\xc3\xa4ns\xc3\xa4 142 minuuttia. SM-liigan pudotuspeleiss\xc3\xa4 h\xc3\xa4n pelasi viisi ottelua ja kokosi niiss\xc3\xa4 tehopisteet 1\xc2\xa0+\xc2\xa02\xc2\xa0=\xc2\xa03 sek\xc3\xa4 j\xc3\xa4\xc3\xa4hyminuutteja 16. H\xc3\xa4n voitti Suomen-mestaruuden vuonna 1968 sek\xc3\xa4 saavutti lis\xc3\xa4ksi SM-pronssin vuonna 1977. Toimi my\xc3\xb6s Ilveksen liigajoukkueen toisena valmentajana 1982-86. Voitti 1983 Ilveksess\xc3\xa4 pronssia ja 1985 kultaa. Valmensi my\xc3\xb6s Ilveksen B-junioreita 1989-1992. Vuonna 1990 joukkue voitti kultaa.'